Magic Johnson

I Earvin "Magic" Johnson Jr. (míbayit 14 ya ing Agosto 1959) métung yang Americanung negocianti ampóng sadyang profesional a mámiálung basketball. Maralas, túturing déng mapiang díling point guard king kábang panaun. Kayábé ya i Johnson karéng Los Angeles Lakers king mabílug nang carera king National Basketball Association (NBA). 

Kaybat ning national championship kayábé da réng  Michigan State Spartans king 1979, mépílí ya i Johnson king first overall king 1979 NBA draft da réng Lakers, at délá né ing kayang pangkat karéng limang [Bigla [NBA Finals|NBA championships]] anyang kapanaunan a  "Showtime". Biglá yang migretiru i Johnson kanitang 1991 kaybat nang sinábing atin yang HIV, ónéng migbálik ya king pámamiálung anyang 1992 All-Star Game, at simbut ne ing All-Star MVP Award. Kaybat dang mig-protesta déng kayábé nang mámiálung king kayang pámagbálik, ápat yang banwang miretirung pasibáyu, ónéng míbálik ya anyang 1996, king edad a 36, at mékápamiálung ya pang atlung púlu't adwang pyálung báyú ya migretiru king tawling pámikatágun.